গ্রাহকত্ব
তড়িৎ প্রকৌশলে গ্রাহকত্ব (ইংরেজি: Admittance) বলতে একটি বৈদ্যুতিক বর্তনী বা বৈদ্যুতিক যন্ত্রাংশের ভেতর দিয়ে বিদ্যুৎ কত সহজে প্রবাহিত হতে পারে তার পরিমাপকে বোঝায়। ধারকত্বকে সামগ্রিক প্রতিরোধের (Impedance) বিপরীত একটি ধারণা হিসেবে সংজ্ঞায়িত করা হয়। গ্রাহকত্বের এস আই একক সিমেন্স (প্রতীক S)। অতীতে এই এককটি "মো" (mho) নামে পরিচিত ছিল এবং এর প্রতীক ছিল ℧ (বড় হাতের ওমেগার Ω উলটো)। ১৮৮৭ সালের ডিসেম্বর মাসে ইংরেজ প্রকৌশলী ও পদার্থবিজ্ঞানী অলিভার হেভিসাইড গ্রাহকত্ব ধারণাটির ইংরেজি পরিভাষা হিসেবে "অ্যাডমিটেন্স" (Admittance) কথাটি প্রথম উদ্ভাবন করেন। গ্রাহকত্বকে নিচের গাণিতিক সূত্রটি দিয়ে সংজ্ঞায়িত করা যায়। Y ≡ 1 Z {\displaystyle Y\equiv {\frac {1}{Z}}\,} যেখানে Y  হল গ্রাহকত্ব, যার একক সিমেন্স Z  হল বর্তনীর সামগ্রিক প্রতিরোধ, যার একক ওম রোধ (Resistance) হল সুস্থিত বিদ্যুৎপ্রবাহে বর্তনী দ্বারা সৃষ্ট বাধার পরিমাপ। অন্যদিকে সামগ্রিক প্রতিরোধ (Imepdance) ধারণাটিতে কেবল রোধ-ই নয়, বৈদ্যুতিক বর্তনীর বিভিন্ন উপাদানের (বিশেষ করে ধারক ও আবেশকের) প্রতিক্রিয়াশীলতাকেও (Reactance) গণনায় ধরা হয়। সুতরাং, গ্রাহকত্ব কোনও সুস্থিত বিদ্যুৎপ্রবাহ কত সহজে প্রবাহিত হয় শুধুমাত্র তা-ই পরিমাপ করে না, বরং মেরুকরণের (Polarization) ফলে বর্তনীর উপাদানের উপরে যে চলমান প্রভাব পড়ে, সেটির সংবেদনশীলতাও (Susceptance) পরিমাপ করে। অর্থাৎ Y = G + j B {\displaystyle Y=G+jB\,} যেখানে Y {\displaystyle Y} হল গ্রাহকত্ব, যার একক সিমেন্স G {\displaystyle G} হল পরিবাহকত্ব, যার একক সিমেন্স  B {\displaystyle B} হল সংবেদনশীলতা, যার একক সিমেন্স j 2 = − 1 {\displaystyle j^{2}=-1}